ຈີນ​ ກັບ 21 ປະ​ເທດ ຮ່ວມກັນ​ສ້າງ​ຕັ້ງ​ ທະນາຄານ​ພັດທະນາ ​ໂຄງ​ລ່າງ​ພື້ນຖານ​ ຂອງ​ເອ​ເຊຍ ​(ວີດີໂອ ຮຽນພາສາອັງກິດ)
ສະມາຊິກແມ່ນ​ມີ ​ຮວມທັງ ມຽນມາ ຫວຽດນາມ ລາວ ກຳປູ​ເຈຍ ​ແລະ​ຟີ​ລິບ​ປິນ. ໃນ​ບັນດາ​ປະ​ເທດເອ​ເຊຍ​ໃຕ້​ນັ້ນ ກໍມີ ອິນ​ເດຍ ປາ​ກິ​ສຖານ ​ບັງກະລາ​ແດ​ສ ​ແລະ​ເນ​ປາລ.
ຈີນກັບອີກ 21 ປະເທດ ໄດ້ຕົກລົງກັນ ທີ່ຈະສ້າງຕັ້ງທະນາຄານ ພັດທະນາໃໝ່ຂຶ້ນມາ ເພື່ອສະໜອງທຶນໃຫ້ແກ່ໂຄງການກໍ່ສ້າງ ໂຄງລ່າງພື້ນຖານຕ່າງໆ ເຊັ່ນ ຖະໜົນຫົນທາງ ທ່າເຮືອ ແລະ ທາງລົດໄຟ ໃນທົ່ວຂົງເຂດເອເຊຍ ແຕ່ສະຫະລັດໄດ້ຕິຕຽນຂໍ້ ສະເໜີທີ່ຈະສ້າງຕັ້ງທະນາຄານດັ່ງກ່າວ ແລະສາມປະເທດທີ່ ຖືກເຊື້ອເຊີນໃຫ້ເຂົ້າຮ່ວມ ໄດ້ປະຕິເສດ ດາຣາມີລາຍລະອຽດ ມາສະເໜີທ່ານ ຈາກລາຍງານຂອງນັກຂ່າວວີໂອເອ Shannon Van Sant ທີ່ປັກກິ່ງ ຈີນແລະອີກ 21 ປະເທດ ໄດ້ຕົກລົງກັນ ທີ່ຈະສ້າງຕັ້ງທະນາຄານພັດທະນາລະຫວ່າງປະ ເທດຂຶ້ນມາ ທີ່ຈະເອີ້ນວ່າ ທະນາຄານລົງທຶນດ້ານໂຄງລ່າງພື້ນຖານຂອງເອເຊຍ ຫລື the ຊິກ ແມ່ນມີຮວມທັງ ມຽນມາ ຫວຽດນາມ ສປປ ລາວ ກຳປູເຈຍ ແລະຟີລິບປິນ ໃນບັນດາ ປະເທດເອເຊຍໃຕ້ ກໍມີ ອິນເດຍ ປາກິສຖານ ບັງກະລາແດສ ແລະເນປາລ ທີ່ປັກກິ່ງ ໂຄສົກຍິງຂອງກະຊວງຕ່າງປະເທດຈີນ ທ່ານນາງ Hua Chunying ກ່າວວ່າ ບັນດາລັດຖະມົນຕີການເງິນຂອງພວກປະເທດສະມາຊິກ ແມ່ນມີຄວາມກະລືລົ້ນຢາກຈະ ເຫັນວ່າ ທະນາຄານ AIIB ຈະສາມາດຊ່ວຍປັບປຸງ ປະເທດຂອງພວກເຂົາເຈົ້າໃຫ້ດີຂຶ້ນ ໄດ້ແນວໃດ ປະທານປະເທດຈີນ ທ່ານ Xi Jinping ໄດ້ພົບປະກັບບັນດາຜູ້ແທນຂອງໝົດທັງ 21 ປະ ເທດ ແລະກ່າວວ່າ ພວກເຂົາເຈົ້າທັງໝົດ ຕ່າງກໍໄດ້ສະແດງຄວາມປາດຖະໜາ ທີ່ຈະດຳ ເນີນການພັດທະນາຮ່ວມກັນ ທ່ານ Xi ເວົ້າວ່າ ທະນາຄານ AIIB ຈະສະໜັບສະໜຸນ ການພັດທະນາໃນພາກພື້ນ ແລະຈະຮວມເອົາໝົດທຸກພັກຝ່າຍ ທັງຈະເປີດກວ້າງ ແລະ ມີຄວາມໂປ່ງໃສ ແຕ່ສາມປະເທດບໍ່ໄດ້ເຂົ້າຮ່ວມນຳ ໃນມື້ເປີດໂຕໂຄງການ ເມື່ອວັນທີ 24 ເດືອນຕຸລານັ້ນ ອິນໂອເນເຊຍ ຊຶ່ງເປັນປະເທດທີ່ມີເສດຖະກິດໃຫຍ່ທີ່ສຸດ ໃນເອເຊຍຕາເວັນອອກສຽງໃຕ້ ບໍ່ໄດ້ໄປມີໜ້າ ເຊັ່ນດຽວກັນກັບ ອອສເຕຣເລຍ ແລະເກົາຫລີໃຕ້ ເຖິງແມ່ນເກົາຫລີໃຕ້ໄດ້ ກ່າວວ່າ ບໍ່ມີເຫດຜົນອັນໃດ ທີ່ຈະຂັດຂວາງບໍ່ໃຫ້ຕົນເຂົ້າຮ່ວມໃນທະນາຄານນີ້ ຖ້າຫາກ ວ່າເງື່ອນໄຂບາງຢ່າງໄດ້ຮັບການຕອບສະໜອງ ກະຊວງການຕ່າງປະເທດສະຫະລັດ ໄດ້ຕິຕຽນຂໍ້ສະເໜີສ້າງຕັ້ງທະນາຄານພັດທະນາ ດັ່ງກ່າວຢ່າງໃຫຍ່ ໂຄສົກຍິງຂອງກະຊວງ ທ່ານນາງ Jen Psaki ກ່າວວ່າ ລັດຖະມົນຕີ ຕ່າງປະເທດ John Kerry  ໄດ້ກ່າວໃຫ້ເປັນທີ່ແຈ່ມແຈ້ງແກ່ລັດຖະບານຈີນວ່າ ວໍຊິງຕັນ ຍິນດີນຳແນວຄິດ ທີ່ຈະສ້າງຕັ້ງທະນາຄານພັດທະນາໂຄງລ່າງພື້ນຖານ ສຳລັບຂົງເຂດ ເອເຊຍນັ້ນ ແຕ່ກໍໄດ້ຊຸກຍູ້ຢ່າງແຂງຂັນວ່າ ທະນາຄານແບບນັ້ນຕ້ອງຈັດຕັ້ງຂຶ້ນໃຫ້ຖືກ ຕ້ອງຕາມມາດຕະຖານຂອງສາກົນ ໃນດ້ານການປົກຄອງຫລືການບໍລິຫານທີ່ດີ ແລະ ດ້ານຄວາມໂປ່ງໃສ ກໍຄືການເປີດກ້ວາງ ທ່ານນາງ Psaki ກ່າວອີກວ່າ ສະຫະລັດມີ ຄວາມກັງວົນນຳ ລັກສະນະອັນບໍ່ແຈ້ງຂາວຂອງ ຂໍ້ສະເໜີກ່ຽວກັບທະນາຄານ AIIB ຕາມທີ່ເປັນຢູ່ໃນເວລານີ້ ວໍຊິງຕັນຍັງໄດ້ສະແດງຄວາມເປັນຫ່ວງວ່າ ທະນາຄານດັ່ງກ່າວຈະບັ່ນທອນ ຫລືຂັດແຍ້ງ ກັນກັບ ທະນາຄານໂລກ ແລະທະນາຄານພັດທະນາເອເຊຍ ກະຊວງການຕ່າງປະເທດຈີນ ໄດ້ຖະແຫລງຕອບຕໍ່ຄຳຕິຕຽນນັ້ນ ໂດຍກ່າວວ່າຈຸດປະສົງ ຂອງທະນາຄານນີ້ ແມ່ນເພື່ອສະໝອງຄວາມຕ້ອງການດ້ານໂຄງລ່າງພື້ນຖານຂອງຂົງເຂດເອເຊຍ ໂຄສົກ Hua Chunying ກ່າວວ່າ ປະເທດຈີນເອົາບາດກ້າວດັ່ງກ່າວນີ້ ກໍເພື່ອສົ່ງເສີມ ຄວາມເປັນເອກະພາບຂອງຂົງເຂດ ແລະວ່າ ທະນາຄານ AIIB ຈະໄປເສີມທະນາຄານ ອື່ນໆ ບໍ່ແມ່ນໄປບັ່ນທອນ ຫລືບ່ອນທຳລາຍ ໃນເລື່ອງຂອງຄວາມໂປ່ງໃສນັ້ນ ໂຄສົກ Hua ກ່າວວ່າ ຈີນແລະສະມາຊິກອື່ນໆອີກ 21 ປະເທດນັ້ນ ຈະຮ່ວມມືກັນເພື່ອເຮັດໃຫ້ ໂຄງສ້າງທາງການເງິນຂອງທະນາຄານ AIIB ເປີດກ້ວາງ ແລະຮວມເອົາທຸກພັກຝ່າຍ ຈີນໄດ້ສະເໜີໃຫ້ຈັດຕັ້ງທະນາຄານນີ້ຂຶ້ນ ເມື່ອໜຶ່ງປີກ່ອນ ແລະຄາດວ່າ ທະນາຄານຈະ ເລີ້ມເປີດດຳເນີນກິດຈະການໃນປີໜ້າ ນອກນັ້ນ ທະນາຄານນີ້ຍັງໄດ້ຕື່ມເຊື້ອໄຟໃສ່ ຄວາມເປັນຫ່ວງທີ່ວ່າ ມັນຈະອຳນວຍໃຫ້ຈີນມີອິດທິພົນຫລາຍຂຶ້ນຢູ່ໃນເອເຊຍ ໂດຍບໍ່ ຈຳເປັນ ຈີນຈະເປັນຜູ້ຖືຫຸ້ນລາຍໃຫຍ່ທີ່ສຸດ ໃນທະນາຄານດັ່ງກ່າວ ຄື 50 ເປີເຊັນ ແລະ ຈະປະກອບສ່ວນ 50 ຕື້ດອລລ່າ ໃສ່ຕົ້ນທຶນ ບັນດາຜູ້ສະໜັບສະໜຸນ ຂໍ້ສະເໜີກ່ຽວກັບແຜນການນີ້ ກ່າວວ່າ ບໍ່ຄືກັບທະນາຄານໂລກ ແລະທະນາຄານພັດທະນາເອເຊຍ ທະນາຄານນີ້ແມ່ນຈະສຸມໃສ່ໂຄງການກໍ່ສ້າງໂຄງລ່າງ ພື້ນຖານຕ່າງໆ ແທນທີ່ຈະເພ່ງເລັງໃສ່ການຫລຸດຜ່ອນຄວາມທຸກຈົນ ໃນປີ 2009 ທະນາ ຄານພັດທະນາເອເຊຍ ປະເມີນວ່າ ຂົງເຂດເອເຊຍຈະຕ້ອງການ ການລົງທຶນໃສ່ໂຄງລ່າງ ພື້ນຖານ ເຖິງ 8 ພັນຕື້ດອລລ່າ ພາຍໃນປີ 2020